burgasdotpro/wikipedia huggingface dataset:
Višnuizmus

Višnuizmus alebo vaišnavizmus (prívrženec sa volá višnuista alebo vaišnavista) je jednou zo štyroch najväčších hinduistických tradícií, v ktorej je boh Višnu absolútnym a najvyšším bohom. Principálnou vierou višnuistov je chápanie tohto boha ako absolútneho. V tomto zmysle je višnuizmus skôr monoteistickým náboženstvom na rozdiel od ostatných odnoží hinduizmu, ktoré sú prevažne panteistické, zdieľa s nimi však pohľad na karmu a sansáru.
Višnu je boh zo svätej Trojice Trimúrti, ktorý sa zjavil na Zemi v podobe, pre ktorú sa zvykne používať výraz avatára (vtelenie) alebo inkarnácia. Väčšina višnuistov verí, že v aktuálnej dejinnej epoche sa Višnu zjaví desaťkrát, pričom deväť vtelení už prebehlo a posledným bol Kršna, nasledovať má Kalki.
Na Slovensku má višnuizmus približne dvestopäťdesiat stúpencov predovšetkým v podobe členov hnutia Hare Krišna, oficiálne štatistiky však nejestvujú.
Rámájana

Rámájana (- sanskritský kmeň; v písme dévanágarí: रामायण - "Rámajana"; v preklade „Príbeh Rámovho života “ či „Putovanie Rámu“) alebo Rámájanam (- sanskritský nominatív a zároveň názov dnes používaný napríklad v tamilčine; po tamilsky: இராமாயணம் - "Rámájanam") je staroveký indický epos, za ktorého autora sa považuje legendárny mudrc Válmíki. Tvorí dôležitú časť hinduistického kánonu zvaného smrti, spoločne s Mahábháratou je jedným z najvýznamnejších diel indickej epickej literatúry. Je najobľúbenejším textom višnuistov. V slovenčine vyšiel preklad časti eposu v roku 1961, v češtine vyšiel preklad časti eposu prvýkrát v roku 1957 (pod názvom Rámájanam).
Hlavným hrdinom eposu je princ Ráma, prvorodený syn kóšálskeho kráľa Dašarathu. Ráma bol následkom dvorských intríg odsúdený na 14 rokov lesného vyhnanstva, kam sa uchýlil aj so svojou manželkou Sítou a bratom Lakšmanom. Vlády sa zatiaľ ujal jeho ďalší brat Bharata. Jedného dňa bola Síta unesená Rávanom, kráľom rákšasov, na ostrov Lanka. Ráma ju však s pomocou opičieho ľudu na čele s kráľom Sugrívom a jeho verným druhom Hanumánom získal naspäť. Pri dobýjaní Lanky zahynul Rávana, jeho synovia, bratia aj veľa ďalších významných rákšasov. Ráma sa potom vrátil so Sítou naspäť do Ajódhjy, kde sa stal kráľom a spravodlivo vládol veľa storočí.
Epos sa skladá z 24 000 dvojverší a zahŕňa 7 častí nazývaných kándy. Vznikol zhruba okolo 3. storočia pred. Kr., hoci predloha pre Rámov príbeh je ešte o niekoľko storočí staršia. Niektoré epizódne príbehy vrátane celej prvej a siedmej kándy, kde dochádza k stotožneniu Rámu s Višnuom, boli do eposu začlenené až dodatočne, a to niekedy v prvých storočiach nášho letopočtu. Tieto vsuvky sú kľúčové v tom, že z pôvodne svetského eposu robia náboženské dielo.
Šaktizmus

Šaktizmus (prívrženci sa volajú šaktisti alebo šaktovia) je denominácia hinduizmu, ktorá za najvyššie božstvo považuje Šakti (Božiu Matku) vo všetkých jej formách. 
V čistom šaktizme nie je Veľká Bohyňa alebo Mahádéví (Veľká Matka) ničím iným než Najvyšším Božstvom. 
Šaktizmus, ako ho vidíme dnes, sa vyformoval približne v prvých storočiach nášho letopočtu, hoci veľa jeho foriem začalo oveľa skôr najmä v období, kedy domorodé kultúry uctievali ženské vlastnosti prírody. 
Šaktizmus má nie celkom všadeprítomné indické atribúty - obsahuje rituály s črtami nie veľmi pokrvnými s hlavnými hinduistickými vyznaniami. Väčšina Indov by sa ani dnes nemiešala s inými kastami. Nasledovníci Šakti však nevenujú veľký ohľad týmto kastovým rozdielom. 
Šakti je "tvorivá energia" a šaktizmus "doktrína tvorivej energie." 
Archeológovia našli veľa ženských sošiek spodobňujúcich Božiu Matku na niektorých miestach v Indii, ktoré pochádzajú už z obdobia viac ako 5000 rokov pred Kristom. V Rigvéde sa spomínajú ženské božstvá vrátane populárnej Piesne k Božej Matke, ktoré sú veľmi dôležité pre nasledovníkov Dharmy, všeobecne a aj pre šaktistov. Šaktizmus dosť pripomína šivaizmus - je takisto orientovaný na tantry.
Šiva má svoju družku - je to Durga, ale s mnoho menami ako Párvatí, Kálí atď., pre šaktistov však Šiva je len prvkom šakti - na rozdiel od šivaizmu, v šaktizme Šakti a Šiva sú od seba neoddeliteľní a Šiva sa chápe skôr ako niečo transcendentné.
Z literatúry môžeme uviesť Márkandéja puránu, ktorá je jednou z osemnástich purán glorifikujúcu Veľkú Matku - Déví Mátá je ženský princíp stvorenia a udržiavania vesmíru. Ženský princíp však nie je nepovšimnutý ani vo védach.
Jiří Kroha

Jiří Kroha (* 5. jún 1893, Praha – † 7. jún 1974, Praha) bol jeden z najvýznamnejších českých architektov 20. storočia, predstaviteľ českej avantgardy. Prínosom pre Slovensko bol návrh nového socialistického mestečka Nová Dubnica.
Biografia.
Narodil sa v Prahe. Študoval v Prahe a Plzni, odbor architektúry vyštudoval na TUV v Prahe v rokoch 1911 až 1916. Po ukončení tohto štúdia sa angažoval ako sochár a maliar v Spolku výtvarných umelcov Mánes. Vystavoval v Mánese, Verraikone, Tvrdošijnom, taktiež na Výstave drobného umenia a Výstave dekoratívneho umenia v Paríži. Teoreticky i prakticky sa venoval divadlu, navrhol scénické výpravy pre Národné a Stavovské divadlo v Prahe, režíroval a scénoval "Oresteu" od Arnošta Dvořáka. Spolupracoval pri budovaní moderného ľudového divadla. Neskôr sa venoval len architektúre.
V rokoch 1920 až 1925 bol v službách Zemského správneho výboru v Prahe. Ako architekt sa naplno prejavil praktickou činnosťou , ktorú začal roku 1922 stavbami pre Mladú Boleslav. Podľa jeho projektov boli postavené: Stavebná škola priemyselná (1922 – 1923), vily pre úradníkov a zamestnancov Stavebného ústavu pre chorobomyselných v Kosmonosoch (1923). Postavená bola i Okresná pokladňa v Mladej Boleslavi (1924), železobetónový most v Kralupoch a čiastočná regulácia mesta Kralup (1924 – 1925), Štátne domy v Mladej Boleslavi a v Kutnej Hore (1924 – 1925) a Okresný dom v Nových Benátkach. Realizoval taktiež prestavby, ako napr. prestavbu Obchodného domu v Mladej Boleslavi (1924 – 1925), Dom okresnej sociálnej starostlivosti v Mladej Boleslavi (1925 – 1926), prestavbu Grand Hotela v Mladej Boleslavi (1926). Koncom roku 1925 sa stal profesorom architektúry na českej vysokej škole technickej v Brne. Bol zakladateľom revue kultúry "Horizont" v Česko-Slovensku, ktorého bol šéfredaktorom. Výstavu severných Čiech naprojektoval v rokoch 1926 – 1927 v Mladej Boleslavi. V roku 1928 projektoval Expozíciu odboru vedy na Výstave súdobej kultúry v Česko-Slovensku v Brne. Toto istého roku bol postavený obytný dom vo výstavnej kolónii Nový dom v Brne. Obchodný dom v Prahe je jeden z jeho posledných projektov. Rovnako aj projekt obytného domu Zväzu Česko-slovenského Diela v Prahe, realizácia vlastnej vily a projekt Studie na rozšírenie českej vysokej školy technickej v Brne. V roku 1951 navrhol Novú Dubnicu (vtedy Vorošilovo) v duchu socialistického realizmu. Mala byť vzorom plánovitého riešenia bytovej otázky, nebytových priestorov – ideálne fungujúce mesto zasadené do prírodného reliéfu. Projekt sa ale podarilo zrealizovať len približne z jednej tretiny. 
Venoval sa aj interiérom. Väčšina jeho diel bola uverejňovaná v odborných časopisoch, ako napr.: "Štýl", "Stavba", "Časopis spolku architektov a inžinierov" a taktiež vychádzali i v zahraničných časopisoch: v talianskych, nemeckých, francúzskych, holandských a iných, ale najviac v revue "Horizont".
Pasienky

Pasienky môže byť:
Tongdučchon

Tongdučchon (kórejsky 동두천) je juhokórejské mesto. Nachádza sa v severozápadnej časti územia, v provincii Kjonggi-do (경기도), severne od hlavného mesta Soul (서울). Na území s rozlohou 95 km² tu žije približne 88 000 obyvateľov (údaj z roku 2007).
Americké vojenské základne.
Mesto Tongdučchon je strategickým miestom obrany hlavného mesta Soul (서울). Nachádza sa tu 5 amerických vojenských základní 2. pešej divízie. Jej úlohou je zadržať prípadný útok zo strany KĽDR. Divízia má približne 15 000 vojakov, z ktorých asi 1 000 je z Kórejskej republiky pridelených v rámci projektu KATUSA (Korean Augmentation To the United States Army). V roku 2003 prišiel na návštevu základní americký minister obrany Donald Rumsfeld.
Administratívne rozdelenie.
Mesto Tongdučchon je rozdelené na 9 obvodov nazývaných "dong" (동).
Matthew Perry

Matthew Langford Perry (* 19. august 1969, Williamstown, Massachusetts, USA – † 28. október 2023, Los Angeles, Kalifornia, USA) bol americko-kanadský herec, komik, výkonný producent, scenárista a dramatik, ktorého preslávila postava Chandlera Binga v televíznom sitkome stanice NBC, "Priatelia" (1994 – 2004). Vďaka veľkej popularite sitkomu "Perry" a zvyšok šesťčlenného hlavného hereckého obsadenia zarábali do roku 2002 jeden milión dolárov za epizódu. Spolu s účinkovaním v krátkom televíznom seriáli "Studio 60 on the Sunset Strip" sa objavil v niekoľkých filmoch, napríklad "Iba blázni sa ponáhľajú" ("Fools Rush In"; 1997), "Takmer hrdinovia" ("Almost Heroes"; 1998), "Môj sused zabijak" ("The Whole Nine Yards"; 2000) a "Znovu 17" ("17 Again"; 2009). V roku 2010 rozšíril svoj životopis o dabing vo videohre .
Perry bol spolutvorcom, spoluautorom, výkonným producentom a hviezdou sitkomu stanice ABC s názvom "Mr. Sunshine", ktorý bol vysielaný od februára do apríla 2011. V auguste 2012 začal hrať úlohu športového moderátora Ryana Kinga v sitkome NBC, "Go On". Seriál bol zrušený 10. mája 2013. Perry spoluvyvíjal a hral v sitkome CBS s názvom "The Odd Couple", v ktorom v rokoch 2015 až 2017 stvárňoval Oscara Madisona.
Zomrel 28. októbra 2023. Bol nájdený vo vírivke vo svojom dome v Los Angeles v štvrti Pacific Palisades.
Chicagska škola (architektúra)

Chicagska škola alebo chicagsky štýl (často nesprávne: "chicagská škola, chicagský štýl") je označenie skupiny architektov činných v Chicagu a v New Yorku koncom 19. storočia a v prvej štvrtine 20. storočia (najmä v rokoch 1883 až 1893).
Vznik tohto architektonického smeru podmienilo viacero skutočností. Prvou bola snaha o pravidelnú segregáciu pozemkov v Chicagu z dôvodu využitia plochy mesta. To zapríčinilo vznik tzv. mestských blokov, ktorými je Chicago charakteristické a snahu o využitie pozemku čoraz viac do výšky. Jedným z dôvodov bola tiež bezpečnosť a odolnosť voči požiarom. Konkrétne v Chicagu dva rozsiahle požiare v rokoch 1871 a 1874 vo veľkej miere zdevastovali mesto a vyžiadali si tak zmenu stavebných materiálov a vytvorenie ochranných vrstiev obaľujúcich nosnú konštrukciu. 
Najvýznamnejším znakom Chicagskej školy bol prechod od nosných stien ku skeletovému systému, ktorý zaručoval pevnosť a stabilitu konštrukcie aj vo výškach do ktorých sa doteraz budovy s obmedzenou plochou nedostávali. Skelet bol aj významným fasádnym prvkom. Bol často priznávaný, rozčleňoval fasádu a vytváral tak jednoduchý a prirodzene pôsobiaci raster. Skelet vypĺňali vysoké okná a zaručovali tak vynikajúce preslnenie priestorov, v tom čase s predovšetkým administratívnou funkciou. Na fasádach sa používali tiež vo veľkej miere rastlinné motívy ovplyvnené v Európe rozšírenou secesiou, ktoré sa postupne z budov strácali a vznikal tak čisto funkčný výraz stavby. Jedným zo znakov bolo tiež funkčná diferenciácia podlaží pri ktorej boli na spodných podlažiach umiestnené obchody a služby, na vyšších kancelárie.
Citroën C6

Citroën C6 bol vlajkovou loďou francúzskeho výrobcu automobilov, ktorý je súčasťou koncernu PSA Peugeot Citroën.
Model bol predstavený v roku 1999 na autosalóne v Ženeve. Predaj začal v roku 2005 s predpokladom ročného predaja 20 000 vozidiel. Za 7 rokov produkcie sa však predalo iba 23 384 kusov, výroba skončila v apríli 2012 a predaj v septembri 2012. Citroen C6 sa týmto stal veľmi neobvyklým a v budúcnosti vzácnym vozidlom. 
Opis.
Karoséria je charakteristická dlhým previsom vpredu v kombinácii s krátkou zadnou časťou. Zadné okno je kónicky zaoblené s odkazom na Citroen CX. Dvere sú bezrámové, pri každom otvorení a zavretí dverí sa okno vysúva a zasúva do tesnenia v karosérií. Vonkajšie spätné zrkadlá sú elektrochromatické, pri detekcií ostrého svetla ho pohlcujú a zabraňujú oslneniu vodiča, pri zamknutí vozidla sa sklopia ku karosérií podobne ako pri modeli C5. Vo veku kufra sa nachádza (okrem 2.2 HDi) elektronicky riadený deflektor prúdenia vzduchu "tzv. krídlo". Je riadený v závislosti od rýchlosti v troch polohách; prvá poloha do /h, druhá do /h a tretia nad /h. Jeho jedinečnosť je práve v jeho variabilite, nakoľko je prvým sériovým viacpolohovým riadeným deflektorm. Jednopolohový bol prvýkrát použitý v modeli Porsche Carrera. 
Výbava.
Výbavu bolo možno voliť v troch úrovniach výbavy – C6, C6 Lignage a C6 Exclusive (do 2009). Od roku 2009 bola k dispozícií len výbava Bussiness a Exclusive. Výbava interiéru zahrňuje nový systém 3 zónovej klimatizácie s nezávislým ovládaním teploty vľavo – vpravo a vpredu – vzadu. Objavili sa prvky výbavy ktoré boli premiérou v automobiloch ako: 
Facelift.
V roku 2009 prebehol malý facelift modelu, išlo o celkovú modernizáciu. Navigačný a audiosystém RT4 bol nahradený modernejším RT5 ktorý disponoval už aj funkciou Bluetooth. Zmenil sa vzhľad a veľkosť spätných zrkadiel, všetky motorizácie boli nahradené modernizovaným motorom 3.0 HDi 240 zo spoločnej dielne Jaguar, PSA, Range Rover. V exteriéri sa zmenilo vyústenie výfukového potrubia a hliníkové disky.
Podvozok.
Citroen C6 disponoval v tej dobe najmodernejším elektronicky riadeným podvozkom hydractivetretej generácie. 
Oproti modelu C5 je vylepšený v mnohých ohľadoch. Nezávislé zavesenie lichobežníkových ramien typu dvojité kosti. Pre každé rameno sú 2 hydropneumatické zásobníky, z toho jeden sa odpája podľa režimu Comfort- Sport. Nastaviteľná výška podvozku sa nastavuje ručne alebo automaticky podľa rýchlosti vozidla a stavu vozovky. Elektronický hydraulický blok BHI vyhodnocuje štýl jazdy, záťaž, chovanie podvozku 400-krát za sekundu. V hydraulickom okruhu je implementovaný systém AMVAR, ktorý slúži na reguláciu prietoku hydraulickej kvapaliny (16 úrovní tlmenia pre každú polonápravu samostatne), čím zabezpečuje optimalizáciu chovania podvozku v reálnom čase tak, aby bol komfortný, bezpečný a zvládal vysoké rýchlosti.
Bezpečnosť.
Euro NCAP: 2005
Vyhnanie Heliodora z chrámu

Vyhnanie Heliodora z chrámu (tal. "Cacciata di Eliodoro dal tempio") je názov fresky talianskeho renesančného umelca Raffaela z rokov 1511 – 1514. Nachádza sa v miestnosti zvanej "Stanza di Eliodoro" v Apoštolskom paláci vo Vatikáne.
"Vyhnanie Heliodora z chrámu" má jasný politicko-religiózny aspekt: obrana kresťanstva pred pohanskými dobyvateľmi. Námetom fresky je udalosť, líčená v deuterokánonickej Druhej knihe Makabejcov (3,21-28):
Zmieňovaným Heliodorom je radca vládcu Seleukovskej ríše Seleuka IV. Filopatóra. Heliodorus mal na pánov príkaz zhabať chrámovú pokladnicu v Jeruzalemskom chráme. S ozbrojeným sprievodom vtrhol do chrámu. Na scéne sa objavil veľkňaz Onias, ktorý svojimi modlitbami privolal na Heliodora Boží hnev v podobe jazdca v zlatej zbroji. Heliodorov pád pod konskými kopytami znamenal jeho obrátenie na kresťanskú vieru. Zľava udalosť sleduje pápež Július II.
Náboženská symbolika tkvie v postave jazdca, ktorý tu ako obranca chrámového pokladu zoslaný Bohom symbolizuje záštitu rímskeho pápežstva a kresťanskej viery. Tento akt je zrejmou narážkou na úspechy bojovného pontifika Júliusa II. pri rozširovaní pápežskej moci na území Talianska, kedy veril, že za jeho víťazstvami stála Božia pomoc.
Pozri aj.
Raffaelove siene
Ľubomír Luhový

Ľubomír Luhový (* 31. marec 1967, Považská Bystrica) je bývalý slovenský futbalista, reprezentant Česko-Slovenska a Slovenska.
Klubová kariéra.
Mladší brat Milana Luhového, obaja sú členmi Klubu ligových kanonierov. Jediný hráč, ktorý bol najlepším strelcom česko-slovenskej aj slovenskej futbalovej ligy. Hral za Gumárne Púchov v I. SNL v sezóne 1985/86, nasledovali dva roky vojenčiny v Dukle Banská Bystrica a potom sa upísal žlto-čiernym farbám Interu Bratislava, v drese ktorého sa v ročníku 1989/90 stal kráľom ligových strelcov s 20 gólmi. Dve sezóny hral vo Francúzsku v druholigovom FC Martigues spolu s bývalým spoluhráčom z Interu Stanislavom Moravcom. Po dvoch rokoch prijal ponuku z japonského klubu Urawa Red Diamonds, kde boli spolu s brankárom Miroslavom Mentelom prvými Slovákmi v J.League. Po návrate do samostatnej slovenskej ligy si druhý raz vystrieľal streleckú korunu, keď za Spartak Trnava strelil 17 gólov. V Rakúsku obliekal dres GAK Graz, hráčsku kariéru ukončil v drese Artmedia Petržalka.
Reprezentačná kariéra.
V reprezentácii Česko-Slovenska odohral dva zápasy, 1990 proti Egyptu a 1993 proti Walesu. V reprezentácii Slovenska debutoval 22. februára 1995 vo Fortaleze v prípravnom stretnutí s Brazíliou (0:5). Reprezentačnú kapitolu uzavrel deviatym zápasom o tri roky neskôr, 9. februára 1998 na medzinárodnom turnaji v cyperskej Larnake proti reprezentácii Fínska (2:0).
Úspechy.
Reprezentačné
Klubové
Individuálne
Oslobodenie svätého Petra

Oslobodenie svätého Petra (tal. "La liberazione di San Pietro") je názov fresky namaľovanej renesančným umelcom Raffaelom v miestnosti zvanej "Stanza di Eliodoro" v Apoštolskom paláci vo Vatikáne.
V tejto sugestívne ladenej freske Raffael vyjavil svoju predstavu príbehu, ktorý zachytávajú Skutky apoštolov v 12. kapitole, veršoch 6 - 10: 
 
Zo stropu žalára, pred tvár starca prikovaného železnými reťazami medzi dvoma strážcami, zniesol sa v temnote noci anjel, svojim svetlom zalievajúci útroby kobky. Z Petrovej tváre sa zračia pochybnosti, či je to sen, či skutočnosť. Stráže, prebudené žiarou a hrmotom železných mreží, posmeľujú sa pri plnení strážnych povinností.
Udalosť sa podľa Skutkov apoštolov odohrala za vlády kráľa Agrippu I. Veľkého, ktorý Petra uväznil a odsúdil na smrť za šírenie kresťanstva. Freskou chcel Július II. osláviť vysvätenie baziliky San Pietro in Vincoli v roku 1512, svojho titulárneho kostola, kde ako svätú relikviu uchovávajú časť Petrových okovov. 
Svätý Peter má na freske portrétne črty Júliusa II. Jeho situácia ako väzňa symbolicky predstavuje pozíciu ohrozenej cirkvi, ktorú anjel ako Boží vyslanec zachraňuje.
La Belle Jardinière

La Belle Jardinière () je názov obrazu talianskeho renesančného maliara Raffaela Santiho namaľovaného okolo roku 1507.
Obraz predstavuje Pannu Máriu sediacu na kamennej lavičke uprostred otvorenej krajiny. Oblečená je do červených šiat, splývajúcich po zem a modrého bohato riaseného plášťa. Za ruku drží malého Ježiška, ktorý opretý o jej nohy, díva sa do matkinej tváre. Ona mu pohľad, s láskavým výrazom, opätuje. V ich vzájomných dotykoch a pohľadoch sa odráža hĺbka materinskej nehy a synovskej lásky.
Pri Máriiných nohách kľačí malý Ján Krstiteľ oblečený podľa tradície v ťavej koži. V pravej rúčke zviera svoj atribút - kríž. Ten je v symbolom a súčasne predzvesťou Kristovho utrpenia.
Obraz, označovaný aj ako "Panna s Dieťaťom a svätým Jánom Krstiteľom", vznikol počas Raffaelovho pôsobenia vo Florencii. Je jedným z najpôvabnejších umelcových diel a ikonograficky nadväzuje na Leonardovu "Madonu v skalách".
Obraz je signovaný a datovaný na leme Máriinho plášťa. Nie je známe, kedy umelec obdržal na vytvorenie tohto diela objednávku, ani kedy sa hotové dostalo do zbierok francúzskeho kráľovského dvora.
Real Valladolid CF

Real Valladolid Club de Fútbol, S.A.D. je španielsky futbalový klub so sídlom v Valladolide, Kastília-León. V súčasnosti hrá v najvyššej španielskej futbalovej súťaži, Primera División.
Giorgione

Giorgione, vl. menom Giorgio Barbarelli da Castelfranco (* okolo 1477/1478, Castelfranco Veneto – † 1510, Benátky) bol taliansky renesančný maliar. Je považovaný za zakladateľa benátskeho maliarstva 16. storočia.
V dejinách umenia patrí Giorgioneho dielo k najproblematickejším. Vzniklo v rozpätí iba desiatich rokov (1500 – 1510), v čase veľkých zmien v benátskom maliarstve, kedy intenzívnel prílev nových maliarskych námetov a techník.
Život a dielo.
O jeho živote je veľmi málo poznatkov. Nie je bezpečne dokázaný dátum jeho narodenia ani pôvod. Do povedomia svetovej verejnosti sa dostal najmä vďaka svojim dielam. Spomína sa iba v dvoch dobových dokumentoch z rokov 1507 – 1508. Prvý potvrdzuje, že namaľoval obraz pre Dóžov palác v Benátkach (ten však pri požiari paláca v roku 1577 zhorel) a v druhom sa uvádza, že namaľoval fresky na fasádu sídla nemeckých obchodníkov v Benátkach (tie sú okrem nepatrných zvyškov rovnako zničené).
Jeho spolupracovníkom na spomínaných freskách bol jeho súčasník Tizian, s ktorým sa spolu učili pravdepodobne v dielni Giovanniho Belliniho. Veľký význam pre jeho ďalší rast malo dielo Leonarda da Vinci, do kontaktu s ktorým prišiel v roku 1500 pri Leonardovom pobyte v Benátkach.
Giorgoneho dielo je skromné, autorstvo mnohých obrazov, ktoré sa mu pripisujú, nie je isté. Znalec talianskeho umenia Marcantonio Michie vo svojich záznamoch z roku 1530 uvádza sedem Giorgioneho diel v benátskych súkromných zbierkach. O troch z nich existujú poznatky dodnes: ide o jeho najslávnejšie diela "Búrka", "Traja filozofi" a "Spiaca Venuša". Dva posledne spomínané obrazy pritom dokončili iní umelci – "Troch filozofov" Sebastiano del Piombo a "Venušu" Tizian. Niekedy pred rokom 1510 vznikol obraz "Koncert v prírode", dnes vystavený v parížskom Louvri.
I keď s Giorgioneho menom je spojené autorstvo iba niečo vyše dvadsiatich obrazov (z nich iba pri šiestich je jeho autorstvo bezpečne doložené), jeho výtvarný prejav bol taký silný, že i tento malý počet diel reprezentuje nástup obdobia vrcholnej renesancie v maliarstve nielen v Benátkach ale v celom Taliansku.
Presný dátum jeho smrti nie je známy. Zomrel predčasne na následky morovej nákazy. Od polovice 16. storočia už o Giorgionem chýbajú akékoľvek autentické záznamy.
Externé odkazy.
Giorgione na Web Gallery of Art
Montreal Wanderers

Montreal Wanderers bol kanadský hokejový klub, ktorý hrával najčastejšie NHA.
Majstrovstvá klubov FIFA 2010

Majstrovstvá klubov FIFA 2010 bol siedmy ročník majstrovstiev klubov FIFA a po druhýkrát bol v Spojených arabských emirátoch. Turnaj začal 8. decembra a skončil 18.decembra. Víťazom sa stal taliansky klub Inter Miláno, keď vo finále porazil konžský klub TP Mazembe 3 - 0. Najlepším strelcom sa stal Kolumbijčan Mauricio Molina s troma gólmi. Najužitočnejším hráčom turnaja sa stal Kamerunčan Samuel Eto’o. Zápas o tretie miesto vyhral brazílsky klub Internacional.
Toronto St. Patricks

Toronto St. Patricks bol kanadský profesionálny hokejový klub. V sezóne 1917/18 začal hrať pod názvom Toronto Arenas v novovzniknutej NHL a stal sa prvým víťazom Stanley Cupu po vzniku NHL. Od roku 1919 nesie názov Toronto St. Patricks, pod ktorým hral do roku 1927, keď sa premenoval na Toronto Maple Leafs. Klub v roku 1922 vyhral Stanley Cup. Svoje domáce zápasy hrával v Arena Gardens.
Hamilton Tigers

Hamilton Tigers bol kanadský hokejový klub, ktorý hral NHL. Bol nástupcom klubu Quebec Bulldogs.
Quebec Bulldogs

Quebec Bulldogs bol kanadský hokejový klub, ktorý hral NHL. V roku 1920 sa jeho nástupcom stal klub Hamilton Tigers.
La Belle Ferronière

La Belle Ferronière je názov portrétnej maľby Leonarda da Vinciho pochádzajúce z rokov 1495 – 1499.
Obraz sa radí k nemnohým Leonardovým portrétnym dielam. Nie je úplne jasné, koho obraz predstavuje. Existujú tri názory na to, kto je zobrazovanou osobou. 
Podľa jedného z nich ide Ceciliu Gallerani, milenku milánskeho vojvodu Lodovica Sforzu, ktorú Leonardo portrétoval už v rokoch 1483 – 1490 na obraze "Dáma s hranostajom". Podľa názorov druhých, zobrazovanou ženou je iná vojvodova milenka, Lucrezia Crivelli, prípadne jeho manželka Beatrice d'Este.
Nech je neprístupne až tajomne pôsobiaca žena na obraze hociktorá zo spomínaných dám, obraz sa stal známym pod úplne iným menom. Meno portrétovanej bolo totiž zamenené za jednu z favoritiek francúzskeho kráľa Františka I., manželky muža menom Le Ferron. K zámene mena mohol prispieť tiež šperk na jej čele, tzv. ferronière.
Operácia Flaming Dart

Operácia Flaming Dart bola vojenská operácia Spojených štátov a Vietnamského letectva (Južný Vietnam) počas Vietnamskej vojny. Pozostávala z dvoch častí.
Americký prezident Lyndon B. Johnson nariadil vo februári 1965 sériu represívnych leteckých útokov proti Severnému Vietnamu ako odvetu za prepady amerických základní Vietkongom (konkrétne išlo o mínometné útoky na americkú leteckú základňu pri Pleiku). Tieto útoky mali byť pôvodne súčasťou trojfázového programu Američanov začínajúceho decembrovými útokmi v Laose (Operácia Barrel Roll) a vystupňovania tlaku na Severný Vietnam.
Priebeh.
Boje oficiálne začali ráno 31. januára 1965, keď boli vydané rozkazy presunúť 18. taktickú bojovú eskadru amerických strojov F-105 z Okinawy na leteckú základňu Da Nang, ktorá tu pristála popoludní. "Operácia Flaming Dart I" pozostávala zo 49 výpadov 7. februára 1965. Ako odvetu napadol Vietkong hotel, v ktorom bola ubytovaná americká posádka a to bolo zámienkou Američanov na "Operáciu Flaming Dart II" 11. februára, ktorá sa skladala z 99 útokov. Operácia Flaming Dart I bola zameraná na severovietnamské vojenské základne pri Dong Hoi, "Flaming Dart II" mala za cieľ zničiť komunikácie a logistiku Vietkongu pri vietnamskej Demilitarizovanej zóne. Medzi útočiacimi pilotmi bol aj maršal Nguyen Cao Ky, neskorší premiér Južného Vietnamu.
Severovietnamské letecké jednotky, povolané z Číny po Operácií Pierce Arrow, sa však do leteckých súbojov zatiaľ nezapájali, pretože operovali ďalej na severe. Okrem bombardovania nasadzovali Američania aj stíhacie jednotky. Prvýkrát boli nasadené 19. a najmä 24. februára. Mali za úlohu podporovať juhovietnamskú pechotu, ktorá, v druhom prípade, padla do pasce na Centrálnej Vysočine.
Letecké jednotky Severného Vietnamu sa do bojov zapojili až v marci počas Operácie Rolling Thunder.
Kanalizácia

Kanalizácia je technické zdravotné zariadenie a ich sústava, slúžiaca na zachytávanie a odvádzanie odpadových vôd vrátane ich vyčistenia. Pomocou sústavy podzemných stôk a nadzemných objektov odvádza dažďové, domové (splašky) a priemyselné odpadové vody, ktoré následne čistí na požadovanú hodnotu.
Skladá sa zo stôk rôzneho prietokového profilu, ktoré sú zhotovené z rôznych stavebných materiálov (betón, PVC, kamenina, liatina a iné) a z kanalizačných objektov (napr. kanalizačná prípojka, vpust, šachta, spádovisko, žumpa, prečerpávacia stanica, čistiareň odpadových vôd a iné)
Robert Floyd

Robert W Floyd (* 8. jún 1936, New York, USA - † 25. september 2001, Stanford, Kalifornia) bol americký informatik. Svoje stredné meno si počas života nechal zmeniť na "W", ktoré sa vďaka tomu píše bez bodky. Floyd však pripúšťal, že je možné jeho meno "W" skracovať ako "W.".
V roku 1978 dostal Turingovu cenu za svoj všeobecný prínos v oblasti informatiky - v odôvodnení sa spomínajú oblasti ako syntaktická analýza, sémantika programovacích jazykov, verifikácia programov, či analýza algoritmov.
Je známy predovšetkým ako výrazná osobnosť v oblasti grafových algoritmov, kde je jedným z objaviteľov Floydovho-Warshallovho algoritmu.
Životopis.
Narodil a v New Yorku. Už ako štrnásťročný ukončil strednú školu a v roku 1953, ako sedemnásťročný, získal na Chicagskej univerzite titul bakalára slobodných umení. Ďalší titul bakalára získal v roku 1958, keď úspešne vyštudoval fyziku.
Začiatkom šesťdesiatych rokov 20. storočia začal pracovať ako informatik, pričom publikoval niekoľko povšimnutiahodných článkov. Ako dvadsaťsedemročný získal miesto na Carnegie Mellon University a už o šesť rokov neskôr sa stal profesorom na Stanfordovej univerzite, pričom toto miesto získal bez titulu PhD.
Floyd bol dvakrát ženatý a rozvedený, mal štyri deti. Bol aktívnym hráčom backgammonu a zapáleným turistom.
Práca.
Robert W Floyd je známy predovšetkým ako pôvodca Floydovho-Warshallovho algoritmu (niekedy známy aj ako "Royov-Floydov algoritmus", "Royov-Warshallov algoritmus", " WFI algoritmus" alebo len ako "Floydov algoritmus"), ktorý objavil v roku 1962. V podstate rovnaký algoritmus objavili nezávisle od seba aj Bernard Roy v roku 1959 a Stephen Warshall v roku 1962, čo je aj dôvodom rôznych názvov algoritmu. Najčastejšie sa však pripisuje práve Robertovi Floydovi. Ide o algoritmus na výpočet najkratších ciest medzi každými dvoma vrcholmi v orientovanom grafe. Využíva dynamické programovanie a jeho časová zložitosť je formula_1.
Významný je tiež Floydov prínos v oblasti verifikácie programov. Jeho článok "Assigning Meanings to Programs" (1967) bol významným príspevkom k teórii neskôr nazývanej Hoareova logika.
Spolupracoval s Donaldom Knuthom, bol hlavným recenzentom jeho svetoznámej knihy "The Art of Computer Programming". V tejto knihe bol tiež najcitovanejším autorom v zozname použitej literatúry.
Amateur Hockey Association of Canada

The Amateur Hockey Association of Canada (AHAC) bola amatérska mužská hokejová liga založená 8. decembra 1886 a zanikla v roku 1898. Bola to v poradí druhá liga, ktorá bola organizovaná na území Kanady. Liga bola zorganizovaná predovšetkým preto, aby z dlhodobej súťaže vzišiel nový kanadský šampión. Prvým víťazom sa stal hokejový klub Montrealu.
O’Brien Trophy

O'Brien Trophy alebo aj O'Brien Cup bola trofej udeľovaná v NHA a v NHL v rokoch 1910 až 1950. Po prvýkrát bola udelená v NHA kanadským senátorom Michaelom Johnom O'Brienom na počesť svojho syna Ambrosa O'Briena.
V rokoch 1910 – 1917 bola udeľovaná víťazovi NHA. Po prechode do NHL bola udeľovaná víťazovi play-off, v roku 1923 bola udelená naposledy. Od roku 1927 sa opäť udeľovala víťazovi kanadskej divízie. V rokoch 1939 – 1950 porazenému finalistovi.
Bitka na Marne

Bitka na Marne boli dve ozbrojené stretnutia počas prvej svetovej vojny:
Útok na základňu Holloway 7. februára 1965

Útok na základňu Holloway 7. februára 1965 bola vojenská operácia Vietkongu proti americkej leteckej základni pri meste Pleiku počas Vietnamskej vojny, ktorá sa uskutočnila v noci 6. februára 1965. Viac ako 200 komunistických povstalcov v nej mínometným útokom zabilo osem amerických vojakov a 128 zranilo. Ako odpoveď na útok začali Spojené štáty Operáciu Flaming Dart proti Severnému Vietnamu.
Útok bol tiež zámienkou Johnonovej administratívy na vyslanie ďalších bojových jednotiek do Južného Vietnamu, údajne na zabezpečenie amerických základní.
Britský expedičný zbor

Britský expedičný zbor (, skrátene BEF) je označenie britskej armády nasadenej v dvoch rôznych vojnách:
Miikka Kiprusoff

 
Miika Kiprusoff (* 26. október 1976, Turku) je bývalý fínsky profesionálny hokejový brankár ktorý odohral najväčšiu časť svojej kariéry v NHL za tím Calgary Flames.
Miika Kiprusoff začal svoju profesionálnu kariéru v roku 1995 v tíme fínskej ligy TPS Turku, nasledoval angažmán v švédskej lige v AIK Solna a v severoamerickej AHL v tíme Kentucky Thoroughblades. V rokoch 2001 až 2004 hral Kiprusoff za tím San Jose Sharks v NHL, bol ale brankárskou dvojkou a za štyri sezóny odchytal iba 48 zápasov. Situácia sa zmenila až po prestupe do Calgary, kde sa vypracoval na brankára číslo 1 a v sezóne 2005 – 06 získal ocenenie Vezina Trophy pre najlepšieho brankára celej NHL.
Je mladším bratom bývalého reprezentačného obrancu Marka Kiprusoffa.
Marc-André Fleury

Marc-André Fleury (* 28. november 1984, Sorel-Tracy, Quebec, Kanada) je kanadský hokejový brankár. Hrá za Minnesotu Wild v NHL. Stal sa iba tretím brankárom, ktorý sa stal jednotkou draftu v NHL. Pred ním to boli iba Michel Plasse a Rick DiPietro.
Kariéra.
Fleury bol vybratý ako jednotka v drafte NHL tímom Pittsburgh Penguins v roku 2003 a zákonite tak bol označovaný ako jeden z najväčších talentov NHL.
Debutoval v sezóne 2003-2004, odohral v nej 21 zápasov. Bol trojkou Penguins za Jeanom-Sebastianom Aubinm a Sebastien Caron
Dňa 1. marca 2007 sa stal po Tomovi Barrassovi prvým gólmanom Penguins, ktorý prekonal hranicu 30 výhier v sezóne a o niekoľko dní neskôr dosiahol aj na 40. výhru. 
Dňa 25.januára 2008 jeho juniorský tým Cape Breton Screaming Eagles vyradil jeho číslo 29.
Osobný život.
Narodil sa v Sorel-Tracy, malom meste neďaleko Montrealu otcovi Andrému a matke France.
Má sestru Marylene a brata Martina.
Windows 1.0

Windows 1.0 bol 16-bitová nadstavba operačného systému uvoľnený 20. novembra 1985 spoločnosťou Microsoft. Išlo o prvý pokus o implementáciu viacúlohového graficky orientovaného operačného systému na platforme PC. Windows 1.0 boli skôr front-end prostredie pre MS-DOS. Obsahovali veľké množstvo vlastných ovládačov pre rôzne zariadenia (hlavne grafických), ale aj pre myši, klávesnice, tlačiarne atď, ktoré neboli spravované DOSom. Zvláštnosťou tohto systému bolo, že okná sa nemohli prekrývať, ale boli zaradené do radu. Jedinou výnimkou boli dialógové okná. Prvá verzia Microsoft Windows, ktorá bola uvoľnená v roku 1985, obsahovala program pre vytváranie shellu nazývaný "MS-DOS Executive". 
Vývoj Windows 1.0 bol zastavený v novembri 1987, kedy bolo oznámené vydanie Windows 2.0.
Jaroslav Moučka

Jaroslav Moučka (* 9. november 1923, Studená – † 26. december 2009, Praha) bol český herec.
Šafran siaty

Šafran siaty (pers. za'farán زعفران, "buď žltý"; vedecký názov "Crocus sativus") je rastlina z čelade kosatcovité (Iridaceae). Na jeseň má fialové kvety, z čneliek kvetu sa získava rovnomenná korenina šafrán, ktorá patrí medzi najdrahšie koreniny sveta. Pestuje sa hlavne v Iráne a v oblasti Stredozemného mora. Šafran sa používal aj ako farbivo, napríklad na imitáciu zlatých nápisov. Je vysoký 8-30 cm.
História.
V gréckej mytológii sa v povesti spomína, že Zeus spával na posteli zo šafranu. Už Feničania používali šafran ako koreninu a liečivo. Šafran spoznali pravdepodobne od Indov. Aj za čias antiky bol šafran luxusným tovarom a za jeho falšovanie alebo nesprávne miešanie boli vysoké pokuty. Bohatí Rimania zvykli posýpať v svadobnú noc posteľ šafranovými bliznami. V mnohých kultúrach bolo zvykom farbiť svadobný závoj na žlto práve šafranom.
Graféma

Graféma môže byť:
Termín je myslený ako jazyková a (najmä v užšom zmysle slova graféma aj) obsahová analógia k termínu fonéma. V širšom zmysle je pojem graféma odchylný od vzorového pojmu fonéma v tom zmysle, že sa nevzťahuje len na písma zamerané na zápis "zvukov", v užšom zmysle je pojem graféma naopak závislý od pojmu fonéma.
V jazykovede sa grafémy spravidla píšu do špicatých zátvoriek (teda &lt; &gt;).
Šafran

Šafran ("Crocus" L.) alebo skôr ľudovo krókus je rod rastlín z čeľade kosatcovité ("Iridaceae"). 
Systematika (po latinsky).
1. podrod Crocus
2. podrod Crociris
Česko-slovenská hokejová liga 1978/1979

Hokejová sezóna 1978/1979 bola 36. ročníkom Česko-slovenskej hokejovej ligy, ktorá sa hrala pod názvom I.liga. Štartovalo 12 účastníkov, hralo sa štvorkolovo, každý tím teda odohral 44 zápasov. Prvýkrát v histórii česko-slovenského hokeja získalo titul mužstvo zo Slovenska. Vypadol tím TJ Gottwaldov, ktorý po roku vystriedala opäť Škoda Plzeň.
Nejproduktívnejší hráči sezóny.
Poznámka
VŠ Bratislava

VŠ Bratislava bol hokejový klub na Slovensku v rokoch 1935 až 1951. Vznikol z iniciatívy hokejových priekopníkov F. Šveca, V. Okoličányho, Š. Šoltyho, F. Greguša a A. Máši-Balíka. Klubovou farbou bola žlto-zelená. Bol to prvý bratislavský klub, ktorý hral v najvyššej česko-slovenskej hokejovej lige (sezóna 1937/38). Po vojne pôsobil v lige ešte tri ročníky aj spolu s ŠK Bratislava, do ktorého väčšina hráčov prestúpila v rokoch 19491950 a následne klub zanikol.
V jeho drese ako brankár pôsobil aj známy herec František Dibarbora.
Vojtech Okoličány

JUDr. Vojtech Okoličány ("Okolicsányi de Okolicsna"; * 1. október 1913, Ružomberok – † 19. október 1975) bol hokejový obranca, rozhodca aj funkcionár, priekopník ľadového hokeja na Slovensku. Má zásluhy na budovaní umelých ľadových plôch v Bratislave a Žiline. Aktívne hral za Ski Klub Bratislava (19331940), ligovým rozhodcom bol do roku 1959 a ako rozhodca bol účastníkom Majstrovstiev sveta 1947 a 1959, ZOH 1948.
Rodina.
Pochádza z významnej hokejovej rodiny Okoličány. Je otcom medzinárodného hokejového rozhodcu Juraja Okoličányho, bratom lekára a športovca Ota Okoličányho, starým otcom zakladateľky Slovenskej asociácie Nordic Walking Lucii Turaz Okoličány a Barbari Mudrochovej, slovenskej reprezentantky v synchronizovanom plávaní.
Ski Klub Bratislava

Ski Klub Bratislava bol hokejový klub na Slovensku, existoval v rokoch 1926 až 1937. Bol založený 24. februára 1924 z iniciatívy a za finančnej podpory inžiniera V. Ždímala. O jeho založenie sa zaslúžil aj zakladateľ I. ČsŠK Bratislava A. Máša-Balík. Klubovou farbou bola oranžová. Majstrom Slovenska sa stal v roku 1930. Roku 1937 bol Ski Klub Bratislava pre nedostatok finančných prostriedkov zrušený a väčšina členov prešla do VŠ Bratislava.
Patrick Lalime

Patrick Lalime (* 7. júl 1974, Saint-Bonaventure, Quebec, Kanada) je kanadský hokejový hráč, hrajúci na pozícii brankára.
Patrick Lalime začal svoju kariéru v NHL v tíme Pittsburgh Penguins, ktorému sa mal stať oporou na niekoľko rokov, no vedenie Pittsburghu sa rozhodlo inak a výmenou poslalo Patricka do tímu Ottawa Senators, kde prežil zatiaľ najúspešnejšiu časť svojej odohranej kariéry na brankárskom poste v NHL. Ottawa Senators sa mu stala po tri sezóny (2001-02, 02-03, 03-04) miestom, kde naplno uplatňoval svoj talent. Udržal pri každej sezóne priemer utŕžených gólov pod 2,5 a mal úspešnosť vyššiu ako 90 %. Predovšetkým vďaka nemu sa Ottawe podarilo vyhrať prezidentskú trofej a udržať solídny postup pri play-off, kde proti favorizovanému súperovi Philadelphii Flyers trikrát vychytal nulu. V sezóne 03-04 však proti Torontu vyhorel a Ottawa sa rozhodla angažovať brankára Dominika Hašeka. (Ten síce zvládol svoju situáciu viac než dobre, ale jeho zotrvanie v tíme bolo krátke a ottawskí fanúšikovia spomínajú na časy, keď v bráne stál Lalime). Stal sa jedným z propagátorov chytania štýlu „butterfly“-motýlik. Po tejto sezóne bol angažovaný v tíme St. Louis Blues, ktorí s ním počítali s akousi záchranou do budúcich rokov, no Patrick zrejme horšie niesol svoj nútený odchod z Ottawy a nepodával dostatočné výkony a s priemerom viac ako tri góly za zápas nakoniec uvoľnil miesto prvého brankára pre Curtisa Sanforda. Nasledujúcu sezónu bol angažovaný tímom Chicago Blackhawks, kde mal sekundovať ruskému brankárovi Nikolajovi Chabibulinovi, ale pri posilňovaní sa zranil, podstúpil operáciu a v sezóne 06/07 po dôkladnej rehabilitácii zatiaľ osvedčoval svoje umenie na farme v Norfolk Admirals.
Martin Prusek

Martin Prusek (* 11. december 1975, Ostrava) je český hokejový brankár.
Účastník Majstrovstvá sveta v ľadovom hokeji 1997, 1998, 1999. Svoju premiéru v drese Česka si odohral 17. decembra 1995 v zápase proti Ruskej reprezentácii v Moskve.
MFK Dolný Kubín

MFK Dolný Kubín je slovenský futbalový klub sídliaci v meste Dolný Kubín. Od sezóny 2009/2010 do 2015/2016 účinkoval v druhej najvyššej mužskej futbalovej súťaži na Slovensku. Vo februári 2016 sa zo súťaže odhlásil z finančných dôvodov. V roku 2022 sa po šiestich rokoch vrátil do 2. ligy. Momentálne v ročníku 2023/2024 pôsobí v II. lige. Svoje domáce zápasy hrá na štadióne Ivana Chodáka, kde sa konalo v roku 2009 finále Slovenského superpohára medzi Slovanom a Košicami. Kapacita štadióna je 1 950 miest. V júli 2022 bolo na druholigovom zápase s Pohroním 720 divákov.
Koro (ostrov)

Koro je menší (16 × ) ostrov sulkanického pôvodu, patriaci pod správu Fidži. Ostrov má tvar žraločieho zubu a nachádza sa medzi ostrovmi Viti Levu a Vanua Levu. Je trvalo obývaný, v roku 2007 na ňom žilo približne 4 500 obyvateľov.
Chrbát ostrova tvorí reťaz prevažne bazaltových troskových kužeľov s vekom neskorý pleistocén až holocén. Utuhnuté lávy tvoria ploché plató v centrálnej časti ostrova.
Operácia Rolling Thunder

Operácia Rolling Thunder bol názov pre postupné a dlhotrvajúce vzdušné bombardovanie Severného Vietnamu jednotkami americkej 2. leteckej divízie (neskôr 7. Air Force), amerického námorníctva a leteckých síl Južného Vietnamu od 2. marca 1965 do 1. novembra 1968 počas Vietnamskej vojny.
Operácia mala vytýčené štyri ciele (ktoré sa postupne vyvíjali):
Tieto ciele sa však ukázali byť náročnou úlohou: jednak pre obmedzenia vyplývajúce z politiky Studenej vojny, ale aj kvôli vojenskej pomoci, ktorú Severnému Vietnamu poskytovali jeho spojenci: Sovietsky zväz a Čína.
Rolling Thunder sa stala najintenzívnejšou vzdušno-pozemnou bitkou počas obdobia Studenej vojny a je prirovnávaná k bombardovaniu nacistického Nemecka počas druhej svetovej vojny. Vďaka pomoci svojich spojencov dokázal Severný Vietnam vytvoriť veľmi účinnú kombináciu pozemnej protivzdušnej obrany, výborne dopĺňanú jeho leteckými jednotkami. Po jednej z najdlhších misií v histórií letectva vôbec sa Operácia Rolling Thunder ukázala byť strategickým zlyhaním armády Spojených štátov, pretože nedosiahla žiaden zo svojich cieľov. Odvetné nálety operácie Rolling Thunder spolu s neskoršími leteckými operáciami od novembra 1968 do apríla 1972 možno považovať za najdlhšiu ozbrojenú leteckú kampaň v histórii. Laos, Kambodža a Vietnam patria medzi najintenzívnejšie bombardované oblasti v dejinách.
Nelly Furtado

Nelly Kim Furtadová (* 2. december 1978, Victoria, Britská Kolumbia) je kanadská speváčka, textárka, skladateľka a herečka portugalského pôvodu. Celosvetovo predala viac, ako 50 miliónov albumov. Furtadová vyrástla vo Victorii, hlavnom meste štátu Britská Kolumbia v Kanade a v súčasnosti žije v Toronte.
Nelly sa stala slávnou v roku 2000 po vydaní jej debutového albumu "Whoa, Nelly!", na ktorom sa nachádzala aj jej prvá skladba ocenená cenou Grammy Award, "I'm Like a Bird". Potom, ako sa stala mamou a vydala menej komerčne úspešný album "Folklore" (2003), sa vrátila na výslnie v roku 2006 s vydaním albumu "Loose" a hitmi, ktoré na ňom boli ako "Promiscuous", "Maneater", "All Good Things (Come to an End)" a "Say It Right".
V roku 2009 vydala Furtadová jej prvý celo-španielsky album "Mi Plan", na ktorom sa nachádza jej prvý number-one-hit v hitparáde Billboard Hot Latin Tracks, "Manos al Aire", ktorý zotrval na jej čele celé 4 týždne.
Speváčka je známa svojím experimentovaním s rôznymi hudobnými nástrojmi, zvukmi, žánrami, hudobnými štýlmi a jazykmi. Táto rôznorodosť bola ovplyvnená jej širokou hudobnou chuťou a jej záujmom o rôzne kultúry.
Mária Anna Habsburská (1718 – 1744)

Mária Anna Habsburská (* 18. september 1718, Viedeň, Rakúsko – † 16. december 1744, Brusel, Belgicko) bola rakúska arcivojvodkyňa a nizozemská miestodržiteľka. Bola druhorodenou dcérou rakúskeho cisára Karola VI. a Alžbety Kristíny a mladšou sestrou neskoršej rakúskej panovníčky Márie Terézie. 
Životopis.
V roku 1725 prebehli rokovania so španielskou kráľovnou Alžbetou, podľa ktorých sa mala Mária Anna vydať za jej syna Filipa Parmského, ktorý mal vtedy len 5 rokov. Táto dohoda mala pomôcť urovnať vzájomné španielsko-rakúske vzťahy. Dohoda bola podpísaná 30. apríla 1725. Na základe nej Španielsko súhlasilo s pragmatickou sankciou z roku 1713 (podľa ktorej sa následníčkou rakúskeho trónu mala stať sestra Márie Anny, Mária Terézia) a na druhej strane sa Rakúsko vzdalo všetkých trónnych nárokov na španielsky trón. V dohode sa tiež hovorilo o invázii Španielska na Gibraltár s rakúskou pomocou. Rakúsko-španielske plány a dohodu však ukončila anglicko-španielska vojna a podpísanie Sevilskej zmluvy 9. novembra 1729.
Mária Anna sa zamilovala do Karola Alexandra (syn Leopolda I.), mladšieho brata Františka Lotrinského, manžela Márie Terézie. Jej otec však so svadbou nesúhlasil, pretože pre dcéru hľadal politicky významnejšieho manžela. Svadbu schválila až Máriina matka Alžbeta Kristína po manželovej smrti a konala sa 7. januára 1744 v augustínskom kostole.
Nizozemská miestodržiteľka.
Týždeň po svadbe boli manželia menovaní za miestodržiteľov v Rakúskom Nizozemsku, kde nahradili Máriinu tetu Máriu Alžbetu (sestra otca Márie Anny), ktorá zomrela v roku 1741 (dočasným miestodržiteľom sa po smrti Márie Alžbety stal Fridrich August von Harrach-Rohrau). Viedeň opustili 3. februára a pricestovali do Westwezelu (mesto v Rakúskom Nizozemsku).
Po dvoch mesiacoch strávených v Nizozemsku musel Karol Alexander odísť do vojny s Pruskom. Mária Anna bola v tom čase tehotná. V októbri 1744 porodila Mária Anna mŕtve dieťa. Zomrela 16. decembra toho roku na následky ťažkého a komplikovaného pôrodu. Spolu s jej dieťaťom ju pochovali v rodinnej hrobke vo Viedni. Po jej smrti sa Karol Alexander už neoženil a post miestodržitaľa zastával až do svojej smrti v roku 1780.
Histón

Históny sú nízkomolekulové bázické proteíny, ktoré boli objavené v jadrách eukaryotických organizmov. Spolu s DNA a inými proteínmi (tzv. nehistónovými) sa podieľajú na stavbe chromatínu. 
Rozlišujeme 5 základných typov histónov, a to H1, H2A, H2B, H3 a H4. Jednotlivé typy sa môžu vyskytovať vo viacerých subtypoch. Týchto päť druhov sa typicky vyskytuje v chromatíne mnohobunkových organizmov, ale zistilo sa, že u jednobunkových organizmov niektoré typy môžu chýbať. Na rozdiel od niektorých nehistónových proteínov históny nie sú sekvenčne špecifické, čiže nevyhľadávajú určité presné poradie dusíkatých báz.
Históny sú bohaté na aminokyseliny lyzín a arginín a ich kladným nábojom vyrovnávajú záporne nabitú nukleovú kyselinu. Väzbou na molekulu DNA spôsobujú zmenu jej terciárnej štruktúry. Osem histónových proteínov (po dva z druhov H2A, H2B, H3 a H4) tvorí oktamér, okolo ktorého sa obtáčajú 2 otočky ľavotočivej DNA za vzniku útvaru, ktorý sa nazýva nukleozóm. Histón druhu H1, ktorý má zo všetkých piatich druhov najväčšiu molekulovú hmotnosť, oddeľuje dva navzájom susediace nukleozómy.
Gény kódujúce históny sú na molekule DNA usporiadané tandemovo a mnohonásobne sa opakujú. Ako všetky proteíny, aj históny podliehajú posttranslačným úpravám. Tieto úpravy menia vlastnosti jednotlivých aminokyselín a majú tak vplyv na väzbovosť s DNA, inými histónmi, nehistónovými proteínmi a ďalšími molekulami. Najčastejšími posttranslačnými modifikáciami sú metylácia, fosforylácia, acetylácia a ubikvitinácia.
Súbor konkrétnych modifikácií určitých aminokyselín v určitých histónoch sa označuje ako epigenetický kód. Epigenetický kód ovplyvňuje štruktúru chromatínu (ako bolo spomenuté vyššie), čím ovplyvňuje génovú expresiu, teda využitie genetickej informácie. V súčasnosti sú niektoré modifikácie histónov asociované s chorobami. V roku 2004 bol v USA do praxe zavedený prvý liek fungujúci na princípoch epigenetiky - azacitidín. Ide o činidlo zabraňujúce metylácii, ktoré sa používa na liečbu myelodysplázií, t.j. chorôb krvi často predchádzajúcich vzniku rakoviny krvi.
KOVOMONT KRÁSNO

KOVOMONT KRÁSNO, s.r.o. je v roku 2000 založený strojársky podnik v meste Krásno nad Kysucou, presnejšie na Kysuckej ceste. Je to doteraz spolu s podnikmi Promont a.s., Komad s.r.o., ENZA s.r.o. a AIW s.r.o. jediný a doteraz najstarší strojársky zamestnávateľ v meste. Založený bol na mieste významného mestského zamestnávateľa: "Oceľové konštrukcie š.p. - závod Krásno nad Kysucou".
Dejiny.
Na mieste súčasného Kovomontu Krásno sa nachádzal podnik "Oceľové konštrukcie š.p.", ktorý bol po Drevine Krásno najúspešnejší zamestnávateľ v meste. Okrem tohto podniku sa tam nachádzal aj závod Radiátorka š.p., ktorý s Oceľovými konštrukciami taktiež úspešne spolupracoval. Bol postavený v roku 1947 na mieste domovej zástavby na ľavom brehu rieky Kysuca. V podniku sa vybudovali výrobne haly, sídelná budova a ubytovňa pre zamestnancov. Závod v týchto rokoch nebol veľmi známy, no jeho najúspešnejšie obdobie nastáva v 70. rokoch 20. storočia, kedy zamestnával takmer 1000 pracovníkov nielen z Krásna, ale aj z iných obcí a miest Kysúc. Závod najprv niesol názov "Oceľové konštrukcie š.p." (od 70. rokov "Oceľové konštrukcie, š.p. - závod Krásno nad Kysucou"). Nachádzali sa na tomto mieste do odkúpenia pozemku a založenia Kovomontu Krásno v roku 2000. Závod "Oceľové konštrukcie - závod Krásno nad Kysucou" sa premiestnil ku železničnej stanici, kde v roku 2002 skrachoval. Na jeho mieste tam založili firmu FOLK plus s.r.o. Jeho majiteľom sa stal Ing. Zdenek Sedlák a jeho syn Patrik Sedlák, na ich podnet sa firma premenovala na Alu-Metal. Výrobný program firmy je zameraný na produkciu pre stavebníctvo a iné priemyselné odvetia. Realizoval stavby v Nemecku, Švajčiarsku, Ingušsku, Česku a na Slovensku, napríklad: Obchodné centrum Dubeň Žilina (Al fasáda a strešný svetlík), Rímskokatolícky kostol Jacovce (zasklené svetlíky), Obchodné centrum Polus Bratislava (nerezové zábradlia), INA Kysucké Nové Mesto (nerezové zábradlia) a iné. V Kovomonte sa vyrábajú železné tyče a iné strojárske výrobky. Okrem toho slúži aj na Predaj vyrobených výrobkov. So spoločnosťou spolupracujú mnohé spoločnosti, ako i fabriky pri skrachovanej Drevine. Kovomont Krásno, s.r.o. nie je moc významný podnik, no omnoho viac bol preslávený jeho bývalý majiteľ-podnik "Oceľové konštrukcie š.p. - závod Krásno nad Kysucou".
Nabukelevu

Nabukelevu je andezitovo-dacitový vulkanický komplex lávových dómov, nachádzajúci sa na juhozápadnom okraji ostrova Kadavu, patriaceho Fidži. Najvyšší bod komplexu je "Mount Washington" (805 m), andezitový dóm. Komplex je najmladším prejavom vulkanizmu v súostroví, vek poslednej erupcie sa odhaduje len na niekoľko storočí.
Jozef Ciller

Jozef Ciller môže byť: